Nolikuma 3. pielikums

Atklāts konkurss
“Solu piegāde”
Identifikācijas Nr. JVP 2026/99/AK

LĪGUMA PROJEKTS

LĪGUMS Nr. PIL/2-4/26/numurs
Soli skvēram aiz Kultūras nama

Jelgavā 	 			dokumenta datums ir tā elektroniskās parakstīšanas datums

Jelgavas valstspilsētas pašvaldības iestāde “Pilsētsaimniecība”, nodokļu maksātāja reģistrācijas Nr. 90001282486, tās amata nosaukums Vārds Uzvārds personā, kurš/-a rīkojas saskaņā ar Jelgavas valstspilsētas pašvaldības iestādes “Pilsētsaimniecība” nolikumu, turpmāk – Pasūtītājs, no vienas puses, un
Piegādātāja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas saskaņā ar dokumenta nosaukums, turpmāk –Piegādātājs, no otras puses, turpmāk tekstā abas puses kopā sauktas par Līdzējiem,
pamatojoties uz atklātā konkursa “Solu piegāde”, identifikācijas Nr. JVP 2026/99/AK, (turpmāk – Atklāts konkurss) rezultātiem un Piegādātāja iesniegto piedāvājumu Atklātam konkursam (turpmāk – Piegādātāja piedāvājums), noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs pasūta un Piegādātājs veic solu, turpmāk – Prece, piegādi, turpmāk – Piegāde, skvēram aiz Kultūras nama.
1.2. Piegādātājs Piegādi nodrošina Līgumā noteiktajā laikā un saskaņā ar Tehnisko specifikāciju (1.pielikums), Tehnisko specifikāciju/Tehnisko piedāvājumu (2.pielikums – dokuments no Piegādātāja piedāvājuma un turpmāk – Tehniskais piedāvājums), Piegādātāja piedāvājumu, Līgumu un normatīvo aktu prasībām. 
1.3. [bookmark: _Ref190866776]Prece atbilstoši Tehniskajai specifikācijai (1. pielikums) tiek piegādāta Pasūtītāja noliktavā Viestura ielā 15, Jelgavā.
1.4. Jautājumos, kas nav atrunāti Līgumā, Līdzējiem ir saistošs Piegādātāja  piedāvājums, Atklāta konkursa un normatīvo aktu prasības.
2. LĪGUMCENA UN NORĒĶINU KĀRTĪBA
2.1. Līgumcena (turpmāk – Līgumcena) ir summa euro cipariem un vārdiem un pievienotās vērtības nodoklis (turpmāk – PVN) 21 % (divdesmit viens procents) summa euro cipariem un vārdiem, kas kopā  ir Līguma summa (turpmāk – Līguma summa) summa euro cipariem un vārdiem, ņemot vērā Tehniskajā piedāvājumā (2. pielikums) noteiktās Preču vienību izmaksas. 
2.2. Katrā Preces vienības cenā, kas uzrādītā Tehniskajā piedāvājumā (2. pielikums), ir iekļautas visas paredzamās ar Piegādi saistītās izmaksas, izņemot PVN.
2.3. [bookmark: _Ref190677682]Pasūtītājs samaksu par Piegādi veic 15 (piecpadsmit) dienu laikā pēc attiecīgā rēķina saņemšanas, ko Piegādātājs iesniedz pēc Preču pieņemšanas – nodošanas akta abpusējas parakstīšanas, saskaņā ar Līguma 4. punktā noteikto, pārskaitot naudu Piegādātāja norādītajā norēķinu kontā.
2.4. [bookmark: _Ref190677242]Ja Līgums izbeigts pirms Līguma 3.2. apakšpunktā noteiktā termiņa saskaņā ar Līguma 11.1. vai 11.2. apakšpunkta nosacījumiem, Pasūtītājs veic samaksu par Preces Piegādi līdz Līguma pirmstermiņa izbeigšanas dienai. Galīgais norēķins par Preces Piegādi notiek pēc Līguma 11.5. apakšpunktā noteiktā dokumenta abpusējas parakstīšanas un iesniegšanas. Pasūtītājs nav atbildīgs par Līguma izbeigšanu vai apturēšanu, kas saistīta ar Piegādei paredzētā finansējuma neesamību. Par šādiem apstākļiem Pasūtītājs rakstveidā informē Piegādātāju vismaz  20 (divdesmit) dienas iepriekš, un Līguma izbeigšanas gadījumā Pasūtītājs apmaksā Piegādātājam par faktiski un kvalitatīvi izpildīto Piegādi, ievērojot Līguma 2.4. apakšpunkta noteikumus.
2.5. Rēķinā obligāti jābūt ietvertai atsaucei uz Līgumu (Pasūtītāja Līguma numurs un datums), pretējā gadījumā Pasūtītājs nav atbildīgs par rēķina nesavlaicīgu samaksu un tas tiek atbrīvots no zaudējumu atlīdzināšanas un līgumsoda samaksas pienākuma.
2.6. Piegādātājam rēķinā jānorāda šādi maksātāja rekvizīti:
	Maksātājs
	Jelgavas valstspilsētas pašvaldības iestāde “Pilsētsaimniecība”

	Reģistrācijas Nr.
	90001282486

	Adrese
	Pulkveža Oskara Kalpaka iela 16A, Jelgava

	Bankas nosaukums
	

	Bankas konta Nr.
	


2.7. Piegādātājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā).
3. LĪGUMA IZPILDES TERMIŅI
3.1. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Līdzēju savstarpējo saistību pilnīgai izpildei vai dienai, kad tas tiek izbeigts Līgumā noteiktajā kārtībā.
3.2. [bookmark: _Ref190677116]Piegādātājs apņemas veikt Piegādi trīs mēnešu laikā no Līguma spēkā stāšanas dienas. 
3.3. Piegādātājs ir tiesīgs saņemt Preces Piegādes termiņa pagarinājumu, ja:
3.3.1. Pasūtītājs kavē vai aptur Preču Piegādi no Piegādātājs neatkarīgu iemeslu dēļ;
3.3.2. ir iestājušies nepiemēroti laika apstākļi, kas var traucēt Piegādes veikšanu, un Piegādātājs rakstiski brīdinājis Pasūtītāju par to neiespējamību;
3.3.3. ir iestājušies Preču Piegādi kavējuši apstākļi, kas nav radušies Piegādātāja vai Pasūtītāja vainas dēļ. 
3.4. Līguma termiņa izbeigšanās neatbrīvo Līdzējus no saistību izpildes, ko tās nav izpildījušas Līguma darbības laikā.
4. [bookmark: _Ref190691902]PIEGĀDES PIEŅEMŠANA UN KVALITĀTES KONTROLE
4.1. [bookmark: _Ref190682934]Piegāde tiek pieņemta ar Preču pieņemšanas – nodošanas aktu, ko paraksta abu Līdzēju pārstāvji. 
4.2. Vienlaicīgi ar Preci Piegādātājs nodod Pasūtītāja pārstāvim visu Preces dokumentāciju, ekspluatācijas noteikumus (ar tulkojumu latviešu valodā), un Preces garantijas dokumentāciju.
4.3. Pasūtītājam ir tiesības neparakstīt Preču pieņemšanas-nodošanas aktu un nepieņemt Preci, ja Prece piegādāta neatbilstošā kvalitātē vai apjomā, sniedzot motivētu atteikumu Piegādes nepieņemšanai.
4.4. [bookmark: _Ref262480053]Par Preci vai Piegādes apjomiem, kas nav veikti Līguma nosacījumiem atbilstošā kvalitātē, tiek sagatavots apsekošanas akts, turpmāk – Apsekošanas akts, ko paraksta abu Līdzēju pārstāvji. Apsekošanas aktā tiek norādīti Piegādes defekti (trūkumi) un termiņš, kādā Piegādātājam tie jānovērš par saviem līdzekļiem. Ja Piegādātājs atsakās parakstīt Apsekošanas aktu, par to tiek izdarīta atzīme Apsekošanas aktā un neatkarīgi no tā, tas ir saistošs Līdzējiem. Pasūtītājs izdara atzīmi Apsekošanas aktā par termiņu, kādā jānovērš Apsekošanas aktā minētie defekti (trūkumi) un nosūta to uz 5.2. apakšpunktā norādīto Piegādātāja e-pasta adresi. 
4.5. [bookmark: _Hlk213332678]Neatbilstības Piegādātājs novērš 15 (piecpadsmit) darba dienu laikā par saviem līdzekļiem. Pēc konstatēto neatbilstību novēršanas Pasūtītājs veic pārbaudi un sastāda minēto neatbilstību novēršanas aktu.
4.6. Piegādes kvalitātei un izpildes procesam jāatbilst Līgumā un normatīvajos aktos noteiktajām prasībām. 
4.7. Pasūtītājs un/vai Līguma 5.1. apakšpunktā noteiktā persona ir tiesīga uzdot Piegādātājam veikt jebkuru Piegādes pārbaudi, kas varētu parādīt neatbilstību vai defektu (trūkumu). Šāda pārbaude neietekmē ar Līgumu saistītos Piegādātāja pienākumus.
4.8. Ja defekts netiek novērsts Līguma 4.5. apakšpunktā noteiktajā termiņā vai citā termiņā, par ko Līdzēji savstarpēji vienojušies, tad Pasūtītājs ir tiesīgs izbeigt Līgumu noteiktajā kārtībā.
4.9. Prece līdz tās nodošanai Pasūtītājam ir Piegādātāja īpašums. Atbildība par Preces saglabāšanu, viss risks par Preces bojājumu, zaudējumu vai bojāeju pāriet Pasūtītājam no Preces nodošanas dienas. Preces nodošanas diena ir Līdzēju pilnvaroto pārstāvju Preču pieņemšanas-nodošanas akta parakstīšanas diena.

5. LĪDZĒJU PĀRSTĀVJI LĪGUMA IZPILDĒ
5.1. [bookmark: _Ref190690534]Līguma izpildi Pasūtītāja vārdā vada amata nosaukums /vārds, uzvārds/, mobilais tālrunis /numurs/, e-pasts: adrese vai cita Pasūtītāja nozīmētā persona.
5.2. [bookmark: _Ref190690523]Līguma izpildi Piegādātāja vārdā vada amata nosaukums /vārds, uzvārds/, mobilais tālrunis /numurs/, e-pasts: adrese un Piegādes vadīšanu nodrošina amata nosaukums /vārds, uzvārds/, mobilais tālrunis /numurs/, e-pasts: adrese.
5.3. Līdzēju pārstāvji (Līguma 5.1. un 5.2. apakšpunkts) ir atbildīgi par Līguma izpildes organizēšanu un uzraudzīšanu, tai skaitā, par Preču pieņemšanas-nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, bet viņiem nav tiesību veikt labojumus vai izdarīt grozījumus Līgumā.
6. LĪDZĒJU SAISTĪBAS
6.1. Piegādātājs apņemas:
6.1.1. nodrošināt savlaicīgu un kvalitatīvu Piegādi Līgumā norādītā termiņā un atbilstoši normatīvo aktu prasībām, iepriekš piegādes laiku saskaņojot ar vecāko speciālisti apzaļumošanas jomā vārds uzvārds, mobilais tālrunis numurs;
6.1.2. Preces piegādes procesā ievērot darba drošības, ugunsdrošības un citus drošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
6.1.3. veikt Piegādi atbilstoši Tehniskajai specifikācijai (1. pielikums). Preču Piegādi apliecina abpusēji parakstīts Preču pieņemšanas – nodošanas akts;
6.1.4. Piegādi veikt ar savu tehniku, darba rīkiem, darba apģērbu un nodrošināt sevi ar visiem resursiem, kas nepieciešami kvalitatīvai Piegādei;
6.1.5. nodrošināt tīrību Piegādes veikšanas teritorijā; 
6.1.6. nekavējoties informēt Pasūtītāju par visiem apstākļiem, kas atklājušies Piegādes izpildes procesā un var neparedzēti ietekmēt Piegādi;
6.1.7. novērst konstatēto Līguma un/vai normatīvo aktu prasību neizpildi Pasūtītāja noteiktajā termiņā;
6.1.8. pēc Pasūtītāja pieprasījuma nodrošināt Piegādātāja klātbūtni, apsekojot Piegādes izpildes vietu;
6.1.9. pēc Pasūtītāja pieprasījuma iesniegt ar Līguma izpildi saistītu informāciju;
6.1.10. informāciju masu saziņas līdzekļiem sniegt tikai saskaņojot to ar Pasūtītāju;
6.1.11. nodrošināt Preces kvalitāti un garantijas apkalpošanas saistības atbilstoši Līguma 7. punktam;
6.1.12. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
6.1.13. nekavējoties, bet ne vēlāk kā  trīs darba dienu laikā,  informēt Pasūtītāju, ja Līguma izpildes laikā:
6.1.13.1. tiesā tiek ierosināta Piegādātāja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Piegādātāja likvidācijas procesa uzsākšanu;
6.1.13.2. Piegādātāja saimnieciskā darbība tiek apturēta;
6.1.13.3. Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.2. Pasūtītājs apņemas:
6.2.1. pieņemt Līgumam atbilstošā kvalitātē piegādāto Preci;
6.2.2. samaksāt Piegādātājam par faktiski piegādāto Preci Līgumā noteiktajā kārtībā, saskaņā ar Tehniskajā piedāvājumā (2.pielikums) noradītajiem izcenojumiem.
6.3. Pasūtītājam ir tiesības:
6.3.1. vienpusēji apturēt Piegādi līdz konstatēto neatbilstību novēršanai, gadījumos, ja Piegādātājs neievēro normatīvo aktu vai Līguma noteikumus, un par šo kavējumu Piegādātājam nepienākas kompensācija; 
6.3.2. pieprasīt no Piegādātāja kontroles veikšanai nepieciešamo informāciju, norādot tās sniegšanas termiņu;
6.3.3. neveikt apmaksu par nekvalitatīvu Preci, par ko sastādīts Apsekošanas akts, atbilstoši Līguma 4. punktā noteiktajam, līdz konstatēto neatbilstību novēršanai Piegādātāja paša spēkiem un līdzekļiem Apsekošanas aktā noteiktajā termiņā;
6.3.4. nekavējoties apturēt Līguma darbību, ja Piegādātājs Pasūtītājam apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
6.4. Līdzēji savstarpēji ir atbildīgi par otram Līdzējam vai trešajām personām nodarītajiem tiešajiem zaudējumiem, ja tie radušies viena Līdzēja vai tās darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
7. [bookmark: _Ref190871774]KVALITĀTE UN GARANTIJA
7.1. Piegādātājs garantē:
7.1.1. ka Prece ir jauna, nelietota, bez defektiem, augstas kvalitātes un atbilst Tehniskajā specifikācijā (1.pielikums) noteiktajam un normatīvo aktu prasībām, kas uz to attiecas;
7.1.2. Preces kvalitātes, iepakojuma un marķējuma atbilstību Preces ražotāja noteiktajiem standartiem un tehniskajiem rādītājiem attiecīgajam Preces veidam, kā arī normatīvajiem aktiem un Līguma noteikumiem, kā arī garantē, ka piegādājamā Prece ir bez defektiem (trūkumiem);
7.1.3. ka ražotāja garantija tiek attiecināta uz visām Preces komponentēm.
7.2. Garantijas laiks sākas ar Preču pieņemšanas - nodošanas akta parakstīšanas dienu un  ir mēnešu skaits (ne mazāk 24 (divdesmit četri) mēneši un visām tās komponentēm.
7.3. Garantijas laikā Piegādātājs ir atbildīgs par katru Preces defektu, ja vien tas nav radies Preces lietošanas (ekspluatācijas) noteikumu neievērošanas dēļ vai trešo personu darbības rezultātā.
7.4. Garantijas laikā Piegādātājs apņemas par saviem līdzekļiem veikt nekvalitatīvas/bojātās Preces nomainīšanu pret kvalitatīvu vai remontu 15 (piecpadsmit) darba dienu laikā no apsekošanas akta saņemšanas dienas, ko Pasūtītājs kopā ar attiecīgā defekta foto fiksāciju nosūta Piegādātājam elektroniski uz e-pastu adrese. 
7.5. Ja Piegādātājs objektīvu iemeslu dēļ nevar novērst defektus Līguma 7.4. apakšpunktā noteiktajā termiņā, tad par to rakstiski jāinformē Pasūtītājs, norādot motivētu pamatojumu. Pasūtītājs, izvērtējot norādītos iemeslus, var rakstiski vienoties ar Piegādātāju par citu defektu novēršanas termiņu. 
8. LĪGUMSODS
8.1. Ja Pasūtītājs noteiktā laikā neveic maksājumus par Preču piegādi, Piegādātājam ir tiesības prasīt līgumsodu 0,1 % (nulle, komats, viena procenta) apmērā no neveiktā maksājuma (parāda) summas par katru nokavēto dienu, bet kopsummā ne vairāk kā 10 % (desmit procenti) no neizpildīto saistību vērtības.
8.2. Ja Prece vai kāda tā daļa netiek pabeigta Līgumā noteiktā termiņā, Pasūtītājam ir tiesības prasīt līgumsodu 0,1 % (nulle, komats, viena procenta) apmērā no Līgumcenas par katru nokavēto dienu, bet kopsummā ne vairāk kā 10 % (desmit procenti) no neizpildīto saistību vērtības, kā arī Piegādātājs atlīdzina visus tādējādi Pasūtītājam nodarītos zaudējumus.
8.3. Ja Piegādātājs neveic nekvalitatīvas/bojātās Preces nomaiņu Līguma 4.5. un/vai 7.4. apakšpunktā noteiktajā termiņā, Pasūtītājam ir tiesības prasīt no Piegādātāja līgumsodu 50 euro (piecdesmit euro) apmērā par katru nenomainīto Preces vienību. Līgumsods nav jāmaksā, ja Piegādātājs ar Pasūtītāja rakstisku piekrišanu nekvalitatīvo/bojāto Preci nekavējoties aizvieto ar citu līdzvērtīgu Preci vai savstarpēji rakstiski vienojas par citu termiņu, saskaņā ar Līguma 4.5. vai 7.4. apakšpunktu.
8.4. Līdzējs samaksā līgumsodu uz Pretenzijas pamata 20 (divdesmit) kalendāro dienu laikā no Pretenzijas saņemšanas dienas no otra Līdzēja. Pasūtītājam ir tiesības ieskaita kārtībā samazināt Piegādātājam maksājamo summu tādā apmērā, kāda ir aprēķinātā līgumsodu summa.
8.5. Līgumsoda samaksa neatbrīvo Līdzējus no Līguma turpmākas pildīšanas.
9. PIEGĀDĀTĀJA PERSONĀLS UN APAKŠUZŅĒMĒJI
9.1. Piegādes izpildei Piegādātājs iesaista Piegādātāja piedāvājumā norādītos apakšuzņēmējus. Piegādātājs nav tiesīgs bez saskaņošanas ar Pasūtītāju veikt Piegādātāja piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem. 
9.2. Piegādātājs Līguma izpildē iesaistītos apakšuzņēmējus, uz kuru iespējām Atklāta konkursā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, ir tiesīgs nomainīt tikai ar Pasūtītāja rakstveida piekrišanu, ievērojot Publisko iepirkumu likuma 62. panta nosacījumus.
9.3. Piegādātājam vismaz  trīs dienas iepriekš rakstveida jāsaskaņo apakšuzņēmēju nomaiņa vai jaunu apakšuzņēmēju iesaistīšana ar Pasūtītāju.
9.4. Piegādātājs ir atbildīgs par apakšuzņēmēju veikto Līguma daļu.
10. LĪGUMA GROZĪŠANA
10.1. [bookmark: _Toc373489531][bookmark: _Toc427584257]Līgumu var papildināt vai grozīt Pasūtītājam un Piegādātājam savstarpēji vienojoties, ievērojot Publisko iepirkumu likuma 61.panta noteikumus.
10.2. Līdzēji ir tiesīgi izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi) un ja veiktie grozījumi atbilst kaut vienam no šādiem gadījumiem:
10.2.1. grozījumi ir nebūtiski;
10.2.2. grozījumi ir būtiski un tie ir paredzēti Līgumā;
10.2.3. grozījumi ir būtiski un tiek izdarīti, jo Pasūtītājam ir nepieciešami papildu piegādes, kas nebija iekļauti konkursā, un Piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau konkursā iegādāto Preci, vai Piegādātāja maiņa radītu ievērojamas grūtības;
10.2.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
10.3. Līguma grozījumus noformē ar rakstveida vienošanos, kas tiek numurēta, un pēc abu Līdzēju parakstīšanas kļūst par Līguma neatņemamu sastāvdaļu.
10.4. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
11. [bookmark: _Ref190698934]LĪGUMA DARBĪBAS IZBEIGŠANA VAI ATKĀPŠANĀS NO LĪGUMA
11.1. [bookmark: _Ref190697996]Piegādātājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10 % (desmit procenti) no Līgumcenas.
11.2. [bookmark: _Ref190677158]Pasūtītājam ir tiesības vienpusēji izbeigt Līguma darbību gadījumos, neatlīdzinot tādējādi radušos izdevumus un/ vai zaudējumus, ja:
11.2.1. Piegādātājs kavē Piegādi Līgumā norādītajā termiņā;
11.2.2. veiktās pārbaudes rāda, ka Piegāde tiek veikta  kvalitātē, kas neatbilst Līgumā noteiktajām prasībām un/vai netiek ievērotas normatīvajos aktos noteiktās prasības, un Piegādātājs konstatētās neatbilstības nenovērš pēc Pasūtītāja pieprasījuma atbilstoši Apsekošanas aktā noteiktajam;
11.2.3. Piegādātājs piegādājis Līguma noteiktajām prasībām neatbilstošu vai nekvalitatīvu Preci un/vai netiek ievērotas normatīvajos aktos noteiktās prasības, par ko ir sastādīts Apsekošanas akts par konstatētajiem trūkumiem un Piegādātājs konstatētās neatbilstības nenovērš pēc Pasūtītāja pieprasījuma Pasūtītāja noteiktajā termiņā;
11.2.4. Piegādātājs neizpilda kādu citu no Līguma saistībām un, pat pēc brīdinājuma saņemšanas, turpina to nepildīt vai pieļauj pārkāpuma atkārtošanos;
11.2.5. Piegādātājs neievēro Līguma vai normatīvo aktu prasības;
11.2.6. Piegādātāja vainas dēļ ir radušās būtiskas neatbilstības Piegādē;
11.2.7. rodas apstākļi, ka Pasūtītājam funkcionāli zūd nepieciešamība saņemt Preci;
11.2.8. ir pasludināts Piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Piegādātāja bankrotu;
11.2.9. konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi;
11.2.10. konstatēts Publisko iepirkumu likuma 64. panta pirmajā daļā noteiktais gadījums.
11.3. [bookmark: _Ref190695307]Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.4. [bookmark: _Ref189144771][bookmark: _Ref190677189]Ja kāds no Līdzējiem konstatē, ka ir iestājies kāds no pamatiem vienpusējai Līguma izbeigšanai, tas nosūta attiecīgu rakstveida paziņojumu otram Līdzējam, vismaz desmit darba dienas iepriekš, izņemot Līguma 11.3.  apakšpunktā noteikto gadījumu, norādot izdarītos pārkāpumus un Līguma izbeigšanas kārtību un laiku. Ar drošu elektronisko parakstu parakstīts paziņojums tiek nosūtīts uz šādu e-pasta adresi: Piegādātājam adrese un Pasūtītājam - pilsetsaimnieciba@jelgava.lv.
11.5. Ja Līgums tiek izbeigts pirms Līguma 3.2. apakšpunktā noteiktā termiņa saskaņā ar Līguma 11.1. vai 11.2. apakšpunktu, Piegādātājam  piecu darba dienu laikā jāiesniedz Pasūtītājam akts par veiktās Piegādes apjomu līdz Līguma izbeigšanas dienai. Pēc Piegādātāja iesniegtās informācijas izvērtēšanas un saskaņošanas, Līdzēji sagatavo atsevišķu Preču pieņemšanas-nodošanas aktu par faktiski piegādāto Preču apjomu un to vērtību. Pasūtītājs pieņem Preci tādā apjomā, kādā tā ir faktiski veikta, atbilst Līgumam un normatīvajos aktos noteiktajām prasībām un turpmāk ir izmantojams. Šajā Līguma punktā paredzētā Piegādātāja pienākuma neizpilde (piemēram, kavē vai neiesniedz Pasūtītājam informāciju (aktu) par faktiski līdz Līguma izbeigšanas dienai piegādāto Preču apjomu), nevar būt par pamatu Līguma darbības turpināšanai vai Līguma termiņa pagarināšanai.
11.6. Ja Līgums tiek izbeigts saskaņā ar Līguma 11.3. apakšpunktu, Pasūtītājs paziņo Piegādātājam par Līguma izbeigšanu un samaksā par sniegto Pakalpojumu saskaņā ar normatīvajos aktos noteikto kārtību.
11.7. Tiesību vienpusēji atkāpties no Līguma vai prasīt Līguma atcelšanu var izlietot, ja Līdzējs ir paziņojis par iespējamo vai plānoto Līguma atcelšanu vai atkāpšanos otram Līdzējam, izņemot Līguma 11.3. apakšpunktā noteikto gadījumu, un tās nav novērsis vai nevar novērst Līguma atcelšanas pamatu paziņojumā noteiktajā termiņā (ja tas bija noteikts paziņojumā).
11.8. Līdz Līguma vienpusējas izbeigšanas dienai, Līdzējs ir tiesīgs sniegt motivētu un pamatotu paskaidrojumu attiecībā uz Līguma atcelšanas vai vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otrs Līdzējs šo paskaidrojumu uzskata par nepamatotu un nepiekrīt turpināt līgumsaistības.   
11.9. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Piegādātāja puses.
11.10. Abpusēji rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
12. NEPĀRVARAMA VARA
12.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: plūdi, stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā u.c.
12.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā  trīs darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
12.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī, ja Līguma turpmākā izpilde nav iespējama, Pasūtītājs apliecina, ka Līgums tiek izbeigts, sastāda Preču pieņemšanas aktu un Piegādātājs, cik ātri vien iespējams pēc šī dokumenta saņemšanas, nodod materiālās vērtības, ja tādas ir bijušas pieņemtas, un saņem samaksu par visiem līdz tam kvalitatīvi paveiktajiem Piegādes apjomiem.

13. STRĪDU IZSKATĪŠANA
13.1. Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas.
13.2. Gadījumā, ja Līdzēji desmit darba dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.
14. DATU AIZSARDZĪBA
14.1. Fizisko personu datus Pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
14.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni.
14.3. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
14.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.
14.5. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
14.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
14.7. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
14.8. Informācija par Jelgavas valstspilsētas pašvaldības kā datu pārziņa veikto personas datu apstrādi pieejama www.jelgava.lv/pasvaldiba-par-pasvaldibu-datu-aizsardziba/, konkrētā pakalpojuma aprakstā www.jelgava.lv/pakalpojumi/ vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.

15. IEROBEŽOTAS PIEEJAMĪBAS INFORMĀCIJA
15.1. Līdzēji apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Līdzēju un tā komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
15.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
15.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.

16. IZCELSMES IEROBEŽOJUMI
16.1. Piegādātājs, izpildot šo Līgumu, nodrošina, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
16.2. Piegādātājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
16.3. Pēc Pasūtītāja pieprasījuma Piegādātājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
16.4.  Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
16.4.1. pieprasīt attiecīgo preču vai pakalpojumu nomaiņu;
16.4.2. piemērot līgumsodu 10% (desmit procentu) apmērā no attiecīgās preces vai pakalpojuma vērtības;
16.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
16.5. Šajā punktā noteiktās prasības izriet no Publisko iepirkumu likuma 2.² panta un ir uzskatāmas par būtisku Līguma izpildes nosacījumu.
17. CITI NOSACĪJUMI
17.1. Visi paziņojumi starp Līdzējiem tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem. Visi dokumenti un paziņojumi, kas nosūtīti elektroniski uz e-pasta adresi: Piegādātājam uz adrese un Pasūtītājam uz pilsetsaimnieciba@jelgava.lv, uzskatāmi par paziņotiem otrajā (2.) darba dienā pēc to nosūtīšanas.
17.2. Ja kāds no Līguma noteikumiem atbilstoši Latvijas Republikas tiesību aktiem kļūst pilnībā vai daļēji par spēkā neesošu vai kļūst neizpildāms – tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos tiesību aktos izvirzītām prasībām.
17.3. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem. Piegādātāja aizstāšana ar citu Piegādātāju ir pieļaujama, ja Piegādātāju (konkursā izraudzīto pretendentu) aizstāj ar citu Piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis Piegādātājs atbilst paziņojumā par līgumu vai konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas iemesli. Lēmumu par līgumisko attiecību turpināšanu vai izbeigšanu ar Piegādātāja tiesību un saistību pārņēmējiem pieņem Pasūtītājs, izvērtējot to atbilstību Konkursa prasībām, Piegādātāja piedāvājumam, kas ir saistošs Piegādātāja tiesību un saistību pārņēmējiem.
17.4. Līdzējiem ir pienākums nekavējoties, bet ne vēlāk, ka trīs darba dienu laikā rakstiski brīdināt otro Līdzēju par pilnvaroto pārstāvju maiņu, gaidāmo reorganizāciju vai likvidāciju, kā arī nekavējoties informēt par izmaņām rekvizītos, statusā, kā arī, ja tiek ierosināta lieta par atzīšanu par maksātnespējīgu.
17.5. Parakstot Līgumu, Piegādātājs apliecina, ka uz Līguma noslēgšanas dienu Piegādātājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
17.6. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Katrs Līdzējs Līgumu glabā savā lietvedībā elektroniskā dokumenta formā.

